
ĐACI PRVACI 
MUKU MUČE 


Mali đaci, 
teške torbe, 
muku muče 

kako do škole. 


Sve je lako, 
sve se može, 
samo nek su svi 
dobre volje. 


Mali đaci, 
veseljaci, 
zna se tko su, 
to su prvaci. 


Osmijeh velik, 
korak lak, 
zna se, 
to je dak prvak. 


sub fo. = e 
a OŠ Side Košutić Radoboj upisan je 31 prvašić. Na slici 1.a Radoboj 
Opširnije na str. 10.i 11. 

OPĆINSKO VIJEĆE OPĆINE JESENJE U KRATKOM VREMENU ODRŽALO JE SVOJE DVIJE SJEDNICE 


Na 3. sjednici održanoj 26. srpnja 0.g. na dnevnom redu se našao obračun 
proračuna za prvo polugodište 2013. godine. U pojašnjenju realizacije načelnik 
općine Ivan Maligec konstatirao je da se proračun ostvaruje sukladno planu 
osim naplate ekološke naknade koju je Krakom dužan plaćati Općini Jesenje. 
Načelnik je obavijestio vijećnike da je pregovarao s Krakomom d.0.0. iz Krapine 
da se dugovanje naplati kompenzacijom za radove-konkretno za izgradnju re- 
zervoara za vodu i sanacije vodovodne mreže. 


U raspravi je vijećnik Zdenko Brodar istaknuo kako su potraživanja prema 
Krakomu velika te se boji da dug ne prijeđe iznos koji se neće moći naplatiti. 


Na tu konstataciju načelnik općine predložio je da će zakazati sastanak vi- 
jećnika s direktoricom Krakoma kao bi se dogovorila realizacija naplate nasta- 
lih potraživanja. Nakon toga Općinsko vijeće s osam glasova za i dva suzdržana 
donosi polugodišnji obračun proračuna za 2013. godinu 


Slijedile su točke u kojima su vijećnici izabrali članove brojnih radnih tijela 
Općinskog vijeća: Tako su u Odbor za statut i poslovnik izabrani: Zdenko Brodar 
za predsjednika, Darko Bukvić i Vlado Smiljanec za članove. 


U Odbor za financije i proračun imenovani su: Dragutin Kranjčec za pred- 
sjednika, Stjepan Kovačec i Zdenko Brodar za članove. 


U Komisiju za ceste izabrani su: Ivan Artić za predsjednika, Ivan Galović i 
Dragutin Pek za članove. 

Članovi Socijalnog vijeća Općine Jesenje su: Cvrtila Franjo predsjednik, 
Gordana Maligec, Ana Kuhar i Karlo Habjanec članovi. 


U Upravu groblja izabrani su: Ivan Maligec za predsjednika, Franjo Cvrtila 
i Ana Kuhar za članove. 


Članovi Komisije za školstvo, sport, kulturu i udruge su: Nenad Kranjčec za 
predsjednik, Željka Cvrtila, Dragutin Bosek i Ivan Malogorski članovi. 

Pod točkom Pitanja i prijedlozi vijećnik Zdenko Brodar pita po kojoj cijeni 
bi se naplaćivala mještanima voda nakon pripajanja na vodovodni sustav Kra- 
koma kao bi se nadoknadio manjak vode sa naših izvorišta. 


Općina Jesenje planira priključak vode na vodovodni sustav Krakoma kako 
bi se osigurala konstantna opskrba vodom u eventualnim sušnim periodima, 
što se paktiče cijene vode za mještane ona će sei dalje naplaćivati po istoj cijeni 
kao dosada odgovorio je načelnik Maligec. 

Napitanje vijećnika Dragutina Peka u kojoj je fazi izgradnja bioenergane, 
načelnik je odgovorio kako nakon određenih izmjena Zakona izgradnja bio- 
energane za proizvodnju el. en. postaje upitna zbog rentabilnosti. Pokažu li 
analize nerentabilnost ovakvog projekta planirat će se izgradnja dviju manjih 
energana za potrebe grijanja. 


Zbog nastalog stanja u kojima dolazi do nestašice vode u naseljima Cerje 
i Brdo, Franjo Cvrtila predložio je da se lokalni vodovodi u Brdu i Cerju stave 


pod ingerenciju općine čime bi se kvalitetnije održavao sustav vodoopskrbe. 
Vlado Smiljanec predlaže da se magistralni cjevovod izgradi i do Cerja. Vijećnike 
je zanimalo i kojim će se tempom sanirati klizišta koja su nastala proljetos, 
načelnik Maligec istaknuo je da je nekoliko klizišta sanirao, a kako se radi o 
velikim iznosima ostala klizišta biti će sanirana prema mogućnostima općine i 
donacijama županije i države. 


Na prijedlog s prethodne, na 4. sjednicu održanu 9. kolovoza 2013. godine 
pozvana je direktorica Krakoma d.o.o. Katarina Posilović kako bi se razmotrila i 
dogovorila realizacija naplate dugovanja Krakoma d.o.o. Krapina prema Općini 
Jesenje. 

Načelnik općine Ivan Maligec izvijestio je vijećnike:“ Dugovanje Krakoma 
d.0.0. prema općini iznosilo je uglavnom oko 700 do 800 tisuća kuna, ali se u za- 
dnje vrijeme povećalo. Postojali su dogovori s bivšim direktorom, koji nažalost, 
nisu realizirani. Kao član skupštine Krakoma, pokrenuo sam pitanje dugovanja 
Krakoma prema Općini Jesenje te je dogovoreno da se dugovanje treba početi 
rješavati. Krakom je u proteklom periodu na ime dugovanja odradio određe- 
ne radove za općinu ali s promjenom Zakona o javnoj nabavi sada se direktno 
može ugovarati vrijednost radova do 70.000,00 kuna bez PDV-a. Općina planira 
izgradnju vodospremnika u Gornjem i Donjem Jesenju, čime bi Krakom odradio 
dio dugovanja. Projektna dokumentacija za vodospremnik u Gornjem Jesenju 
je gotova te se početak radova planira još ove godine. Krakom bi također odra- 
dio radove na sanaciji cesta i izveo rekonstrukciju na vodovodnoj mreži Sitari, 
Janžeki, Šoštarići. Također se planira izvesti niz manjih komunalnih radnji koje 
bi odradio Krakom“, iznio je načelnik Maligec plan realizacije naplate dugova- 
nja Krakoma prema Općini Jesenje. 


Direktorica Krakoma d.o.o. Katarina Posilović izjavila je da Krakom d.o.o. 
ne bježi od duga te stoji na raspolaganju za sve poslove koje mogu odraditi. 
Veći dio dugovanja mogao bi se smanjiti realizacijom projekata koje je spo- 
menuo načelnik Maligec, istaknula je gđa. Posilović. Nakon toga jednoglasno 
je donijeta odluka da se kompenzacijom realizira do sada nastalo dugovanje, s 
time da se Krakom obvezuje plaćati novonastala potraživanja koja se odnose 
na ime ekološke naknade općini Jesenje. 

Pod točkom pitanja i prijedlozi, zamjenik načelnika Ivan Artić izvijestio je 
vijećnike da se vrši sanacija cesta krpanjem te predlaže da vijećnici iznesu po- 
trebe tih radova na području iz kojeg dolaze. Ivan Malogorski predložio je da 
se sanira poljski put prema Kostanjku na način da se proširi i našudra. Načelnik 
općine Ivan Maligec konstatira da ima više takvih zahtjeva te će na teren iza- 
ći komisija za ceste nakon čega će biti napravljen plan realizacije. Pri tome je 
napomenuo da mještani korisnici takvih putova trebaju sami prije izvođenja 
radova riješiti imovinsko - pravne odnose kako ne bi došlo do problema kod 
same sanacije. 


Pripreme za projekt , Zajedno više možemo“ 


Nedavno su u Ministarstvu unutarnjih poslova predstavljeni re- 
zultati nacionalnog istraživanja o navikama i stavovima djece i mla- 
dih o konzumiranju alkohola, droga i igara na sreću koji su pokazali 
vrlo zabrinjavajuće činjenice. Na uzorku od više od 12000 učenika 
došlo se do podatka da je čak 81% učenika osmih razreda osnov- 
nih škola jednom ili više puta u životu konzumiralo alkohol dok je 
svaki 10 učenik prvih razreda srednjih škola konzumirao marihuanu 
ili hašiš. Krapinsko-zagorska županija odskače od prosjeka, pa je na 
njezinom području manja konzumacija droge, no iznimno zabrinjava 
što jekonzumenata alkohola još u osnovnoj školi više nego u drugim 
dijelovima Hrvatske. Kako bi se ciljano djelovalo na ove zabrinjavaju- 
će podatke, na inicijativu Policijske uprave Krapinsko-zagorske i Poli- 
cijske postaje Krapina pokrenuta je akcija ,Zajedno više možemo“. Za 
partnere u projektu ove su godine odabrani osnovna škola ,Side Ko- 
šutić“ u Radoboju i Općina Radoboj. Stoga je u prostorijama Općine 
Radoboj u četvrtak,29. kolovoza 2013. održan sastanak na kojem su 
sudjelovali načelnik Anđelko Topolovec, načelnik policijske postaje 
Krapina Ivan Poljak, Andreja Jurić iz PU Krapinsko-zagorske te ravna- 


teljica OŠ ,Side Košutić“ Milena Veseljak. Na sastanku su dogovorene 
smjernice održavanja projekta te su uključene strane u potpunosti 
dogovorile suradnju podijelile zadatke. Tijekom akcije obuhvatit će 
se razredna odijeljenja 4., 5. i 6. razreda kojima će se kroz razne pro- 
grame ukazati na štetnost konzumiranja alkohola i opojnih droga, a 
kroz dodatne aktivnosti će im se predstaviti mogućnosti kojima se 
mogu baviti kako bi obogatili sebe kao osobe.Za učenike četvrtih ra- 
zreda će se organizirati posjet policijskoj postaji u Krapini u kojoj će 
se moći upoznati sa djelokrugom i metodama rada policije, a cilj je 
učenicima predstaviti policiju kao partnere i prijatelje koji su uz osta- 
lo zaduženi i za njihovo sigurno odrastanje. Uz to, za učenike će se u 
sklopu dana Općine u listopadu održati sajam mogućnosti na kojem 
će im biti predstavljene mnogobrojne mogućnosti kojima se mogu 
baviti u svojim izvanškolskim aktivnostima, ponajviše u Radoboju i 
Krapini.Načelnik policijske postaje je istaknuo kako su ove skupine 
izabrane zbog toga što se u kritičnim godinama za formiranje pozi- 
Načelnik Topolovec je pohvalio projekt te mu dao punu potporu, 
kako radom tako i financijskim sredstvima te je istaknuo kako je to 
kvalitetna nadopuna svim aktivnostima koje Općina već provodi za 
svoje mlade stanovnike. (mm) 


RADOBOJSKO-JESEJANSKI LIST 
Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Vinko Rihtar - glavni i odgovorni urednik. 


Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 jesenje.hr 


Grafička priprema i tisak: Papir market d.o.o. Krapina 


List je besplatan i izlazi mjesečno. 

U POBJEDNIČKOJ KOALICIJI | HSS 


U radobojsko-Jesejankom listu br.55 od 5. srpnja 2013. 
u članku «Ipak i jedna vijećnica» objavljenom na 2. str. U 
dijelu gdje se navode imena vijećnika sa liste HNS-SDP- 
HSS- HSU omaškom je izostavljen HSS. Isprika HSS-u i či- 
tateljima. 


Uredništvo 


RADNA SJEDNICA OPĆINSKOG VIJEĆA 


U RADOBOJU JE 19. SRPNJA ODRŽANA DRUGA SJEDNICA 
OPĆINSKOG VIJEĆA U NOVOM SAZIVU.NA DNEVNOM REDU 
UGLAVNOM IMENOVANJA. 


Prva radna sjednica novog saziva Općinskog vijeća Općine 
Radoboj održana 19. srpnja prošla je u radnom raspoloženju. 
Usvojena je tako odluka o zajedničkom obavljanju poljopri- 
vrednog redarstva. Poljoprivredni redar biti će zaposlen u 
nadležnom tijelu Grada Krapine, a sufinancirat će ga općine 
Đurmanec, Jesenje, Petrovsko i Radoboj za koje će obavljati za- 
konom određene poslove. 

Za rad Općinskog vijeća u idućem razdoblju bitno je i osni- 
vanje odbora i komisija za pojedina područja djelatnosti. Tako 
je donijeta odluka o formiranju Odbora za razvoj poduzetniš- 
tva u koji su izabrani, kao predsjednik Božidar Cerovečki, te 
kao članovi Anđelko Ferek Jambrek, Vladimir Vidović, Mario Ki- 
seljak i Marko Martinolić. 


Primarni zadatak ovog Odbora je praćenje stanja i odnosa u 
gospodarstvu, poduzetništvu i obrtništvu, razmatranje proble- 
matike i davanje prijedloga i mišljenja Općinskom vijeću 

Radi što bolje koordinacije i provođenja skrbi o međuge- 
neracijskoj solidarnosti osnovan je odbor na čijem će čelu, kao 
predsjednica biti Franciska Švaljek, a članovi: Štefica Potočki, 
Dragutin Kiseljak, Josip Potočki i Dalibor Horvat. 


Odbor za vatrogastvo predvodit će Marijan Lovrenčić u 
funkciji predsjednika, a članovi su: Zlatko Tušek, Josip Krleža, 
Stjepan Sirovec i Jurica Tušek. 


Za održavanje općinskih nerazvrstanih cesta brinuti će se: 
Josip Krleža predsjednik te Branka Oslić, Stjepan Sirovec, Dra- 
gutin Gerić i Mario Herak kao članovi Komisije za održavanje 
općinskih cesta. 


SANACIJA OŠTEGENJA NA NERAZVRSTANIM 
GESTAMA NA PODRUGJU OPĆINE JESENJE 


Općina Jesenje kontinuirano vodi brigu o stanju promet- 
nica na svojem području. Na njima su zbog dugog zimskog 
perioda nastala brojna oštećenja. Otapanjem većih količina 
snijega ovog su proljeća nastala mnoga klizišta, asfalt je 
oštećen na više mjesta, a na dijelu ceste prema Gornjem Lu- 
žanu na sredini ceste pojavile su se dvije pukotine (rupe) 
dubine cca 8 metara, promjera 80 cm. 


Zbog velikih šteta koje iziskuju i pozamašna financijska 
sredstva, sva nastala oštećenja nije moguće istovremeno 
popraviti, već se reagira prema hitnosti situacije kako bi se 
osigurala barem minimalna sigurnost i omogućilo prome- 
tovanje na određenim dionicama cesta. Na većem broju 
klizišta gdje je došlo do odrona cesta, navožen je kameni 
agregat kao bi se omogućilo prometovanje; za potpunu 
sanaciju potrebno je izraditi tehničku dokumentaciju sana- 
cije nastalog stanja. Na spomenutoj cesti prema Lužanima 
sanirane su rupe navoženjem kamena većeg obujma te su 
nakon toga rupe zatvorene betonom. Ovih je dana započela 
sanacija udarnih rupa na asfaltnim kolnicima kako bi se spri- 
ječilo daljnje trganje asfalta i nastajanje većih šteta. 


Općina Radoboj ulaže znat- no i predano radila u Udruzi 


ne napore da svojim mješta- 
nima osigura što kvalitetniji i 
ugodniji život. Tako je krajem 
prošle godine Općina Radoboj 
dobila među prvim općinama 
u Krapinsko-zagorskoj županiji 
status Općina prijatelj djece što 
dokazuje veliku brigu i pažnju 
usmjerenu na uvažavanje potre- 
ba najmlađih. 


Kako bi zadovoljila potrebe 
umirovljenika i mještana starije 
životne dobi na prvoj sjednici 
novog saziva Općinskog vijeća 
Općine Radoboj donesena je 
odluka o osnivanju Odbora za 
međugeneracijsku solidarnost. 
Ovaj Odbor će kao glavni zada- 
tak imati prikupljanje prijedlo- 
ga za podizanje kvalitete života 
osobama starije životne dobi, te 
pružanje pomoći tim osobama 
kroz različite programe i susrete. 
Između ostalog Odbor će orga- 
nizirati kontrolu krvnog tlaka 
i razinu šećera u krvi, posjeći- 
vati oboljele i nemoćne osobe, 
organizirati podjelu prigodnih 
poklona — paketa uoči božićnih 
i uskrsnih blagdana, te organizi- 
rati izlete i druženja. 


Ovaj odbor će voditi Franci- 
ska Švaljek koja je dosad uspješ- 


umirovljenika Radoboj, te je već 
sada iznimno dobro upoznata 
sa problematikom starije popu- 
lacije. Odbor je sa radom zapo- 
čeo 4. rujna, a uredovni dan će 
biti svake srijede u vremenu od 
9 do 12 sati kada će gđa. Švaljek 
stranke primati u prostorijama 
stare zgrade Općine. Svi umirov- 
ljenici, ali i ostali mještani Opći- 
ne Radoboj u slučaju potrebe 
mogu nazvati izvan uredovnog 
vremena Odbora na broj telefo- 
na 091/ 349 1475 dobiti infor- 
macije ili dati svoje prijedloge te 
se eventualno unaprijed dogo- 
voriti za sastanak. 


Privremeno zaposlenih 6 
djelatnika u Općini Jesenje 
kroz program javnih radova 
Hrvatskog zavoda za zapošlja- 
vanje brinu se kako bi zelene 
površine i okoliš lijepo izgle- 
dali i u ovim vrućim ljetnim 
mjesecima.To se prvenstveno 
odnosi na održavanje cvjetnih 
i zelenih površina , okoliša 
župne crkve Sv. Ivana Krstite- 
lja, dječjih igrališta, izvorišta 
vode i prateće vodovodne 
infrastrukture. Ovih je dana 
u centru Gornjeg Jesenja sa 
stupova javne rasvjete teme- 
ljito skinuta i očišćena hrđa te 
su nanovo obojeni kako bi bili 
zaštićeni od daljnjeg propa- 
danja. Također je uz pomoć 
djelatnika Krakoma zamije- 
njena —_porozna vodovodna 
cijev u dužini 200 metara na 
izvorištu Mrzla voda. Prije 35 


godina postavljena cijev više 
puta je zbog velikog pritiska 
pucala te je ,krpana“, stoga 
je odlučeno da se dio koji se 
nalazi u kotlini Presečina za- 
mijeni novom visokotlačnom 
cijevi kako bi se dugoročno 
riješio taj problem. Najveći 
posao zaposleni na javnim 
radovima ipak su odradili na 
uređenju Lovne staze krapin- 
skih neandertalaca, te uz sva- 
kodnevne radove na čišćenju 
okoliša, odrade niz manjih ko- 
munalnih radova za kojima se 
trenutno ukaže potreba. Ovaj 
projekt HZZ-a hvale je vrije- 
dan jer se dugotrajno neza- 
poslenim osobama omoguća- 
va, barem na kratko vrijeme, 
poboljšanje njihova teškog 
financijskog stanja, a učinci 
su vidljivi u svim sredinama u 
kojima su oni zaposleni. 

OBILJEŽEN DAN DOMOVINSKE 
ZAKVALNOSTI 


Dan domovinske zahval- 
nosti 5. kolovoza u Radoboju 
je obilježen pored ostalog 
i paljenjem svijeća ispred 
centralnog križa, te na gro- 
bovima poginulih hrvatskih 
branitelja na_ mjesnom gro- 
blju. Izaslanstvo Općine Ra- 
doboj u kojem su pored na- 
čelnika Anđelka Topolovca i 
njegovog zamjenika Stjepa- 
na Sirovca bili i predstavnici 
koalicijskih stranaka u Op- 
ćinskom vijeću, Alojz Sajko, 
predsjednik SDP-a, Robert 
Mikša, predsjednik HNS i Jo- 
sip Potočki, predsjednik HSS- 


a zapalili su svijeće ispred 
križa i na grobu Vjekoslava 
Cerovečkog, generala HV , 
poginulog u Vukovaru. Tim 
činom odali su počast svim 
poginulima ali i onima koji 
su sudjelovali u Domovin- 
skom ratu od prvih akcija 
na Plitvičkim jezerima, pre- 
ko Dubrovačkog područja, 
Karlovca, Velebita i Bosne do 
Bljeska i Oluje. Općina Rado- 
boj dala je u Domovinskom 
ratu uz brojne branitelje, do- 
časnike i časnike i dva gene- 
rala Hrvatske vojske, što je na 
ponos ovako maloj sredini. 


Predstavnici koalicijske vlasti Općine Radoboj prilikom odavanja 
počasti poginulima u Domovinskom ratu. 


PALJENJEM TRNJA | RASLINJA 
ZAPALILI OBLIZNJI OBJEKT 


Upozorenja i apele vatro- 
gasnih djelatnika i članova 
DVD-ova kako nekontrolira- 
nim paljenjem korova i rasli- 
nja prijeti velika opasnost od 
širenja požara, a samim time i 
nastajanja većih materijalnih 
šteta, neki mještani ne shva- 
ćaju ozbiljno. 

Paleći korov i trnje pogo- 
tovo u vrućim ljetnim mjese- 
cima kada se vatra vrlo brzo 
i nekontrolirano širi, mještani 
takvim postupcima stavljaju 
sebe i svoju imovinu u veliku 
opasnost. Jedan od takvih 
požara dogodio se 22. kolo- 
voza u Brdu Jesenjskom u za- 
selku Cerinski. Paleći ostatke 
oduređivanja dvorišta, bračni 


par nije ni slutio da će se va- 
tra velikom brzinom proširiti 
do obližnjeg drvenog objek- 
ta. lako su brzom interven- 
cijom na požar izašli vatro- 
gasci DVD-a Jesenje i JVP-a 
Krapina, vatru u razbuktaloj 
fazi na suhoj drvenoj građi 
nisu mogli ugasiti, već im je 
preostalo da spriječe širenje 
požara na obližnje objekte. 

I ovaj puta nepažnjom 
pojedinaca nastala je ma- 
terijalna šteta; doduše ne 
prevelika,ali bi to trebala biti 
opomena da se upozorenja 
koja šalju vatrogasci shvate 
ozbiljno kako se ovakvi slu- 
čajevi ne bi ponavljali. 


Dobrovoljnim se radom može puno toga napraviti, pri 
tome se uštede financijska sredstva a ujedno je to prilika za 
druženje mještana kojeg je u posljednje vrijeme sve manje. 
U Donjem Jesenju više puta kroz godinu organiziraju akcije 
uređenja putova okoliša i svega ostalog za što se ukaže po- 
treba a pokretač gotovo svih tih akcija je zamjenik načelnika 
općine Ivan Artić. 


Mještani Donjeg Jesenja uređuju put u predjelu Lesičak. 


Jedna od takvih bila je uređenje okoliša vodovodne 
pumpne stanice čiji se objekt nalazi ispod brežuljka obraslog 
drvećem koje je prijetilo urušavanju na krov. U akciji je su- 
djelovao popriličan broj mještana koji su motornim pilama 
posjekli drveće te ga ispili i traktorom odvezli vlasnici parcele 
na kojoj je smještena stanica. 


U drugoj akciji koja je organizirana u subotu 7. rujna 
mještani su uređivali put u predjelu Lesičak. Korisnici ovog 
puta organizirali su se kako bi posjekli granje koje visi na put 
te uredili uspon kojeg bujica prilikom većih oborina uništi. 
Kako bi spriječili odnošenje šodra mještani su odlučili iz- 
betonirati tu dionicu puta pa je uz dobru volju i taj posao 
odrađen a nakon odrađenog posla kako i priliči slijedila je 
okrijepa pri klijeti. 


Uređenje okoliša pumpne stanice u Bianjem E 


pr 

POŠTA 


Krajem ovih ljetnih 
dana u Općine Radoboj 
proširila se informacija 
kako će se uskoro zatvoriti 
poštanski ured u Radoboju. 
Vjerodostojnost ove infor- 
macije povećala je i činje- 
nica, da je nedavno radno 
vrijeme radobojske pošte 
svedeno na razdoblje od 7 
do 10 sati. 


Zatvaranje pošte  iza- 
zvalo bi velike probleme, 
prije svega brojnim starijim 
stanovnicima, koji preko 
pošte podižu mirovinu i 


OSTAJE 


plaćaju račune. Uputili smo 
stoga upit Uredu za korpo- 
rativne komunikacije Hr- 
vatske pošte i dobili smo 
vrlo brzo odgovor koji gla- 
si» U ovom trenutku ne 
postoje nikakova odluka 
niti plan za zatvaranje 
poštanskog ureda u Ra- 
doboju» 


Na temelju takove in- 
formacije, barem u dogled- 
no vrijeme, ne trebamo 
strahovati od zatvaranja 
pošte u Radoboju. 


Početkom rujna završena je jedna od investicija u pro- 
metnice na području Radoboja. Na županijskoj cesti 2123 
kod područne škole u Jazvinama izgrađen je novi most 
preko potoka Radobojčica koji sada zadovoljava zahtjeve 
prometa koji se tom cestom odvija. 


Naime, stari most je, kako se pokazalo na početku ra- | 
dova, bio znatno nestabilniji nego se očekivalo te je prili- 
kom svakog prelaska većeg kamiona moglo doći do nje- 
gova urušavanja. Radovi koji su počeli sredinom srpnja su 
zbog nestabilnosti terena bili zahtjevniji nego se prvotno 
očekivalo, no unatoč tome nije došlo do produžetka roka 
izgradnje. Izvođač radova na mostu je poduzeće Nisko- 
gradnja Hren, a investitor Županijska uprava za ceste Kra- 
pinsko-zagorske županije. 

Načelnik općine Anđelko Topolovec izrazio je zado- 
voljstvo obavljenim radovima te se još jednom zahvalio 
stanovnicima i korisnicima ceste na strpljenju i solidar- 
nost koju su pokazali, ali je naglasio kako je žrtva uvijek 
nužna ako se želi napredak. 


Sada slijedi uređenje korita potoka koje će obaviti po- 
duzeće Hrvatske vode. (mm) 


| u ljetnim mjesecima članovi AKUD-a ,Žensko kazalište“ su aktivni 


Na poziv udruge ,Gotali“ iz Gotalovca kod Budinščine članovi — Nade Jačmenica, koja je dopredsjednica Zagorske lige protiv raka, 
AKUD-a ,Žensko kazalište“ iz Jesenja nastupili su 28. srpnja na ma- tom humanitarnom projektu odazvali su se i članovi AKUD-a ,Žen- 
nifestaciji,Tak se negda pri nami delale“. Na toj manifestaciji koja je sko kazalište“ Svojim nastupom amateri iz Jesenja unijeli su među 
zabavno-kulturnog karaktera, sudjelovalo je 10 amaterskih druži- posjetitelje dozu vedrine i smijeha koji su nam svima potrebni u 
na; folkloraši, pjevački zborovi, tamburaški sastavi i dramski ama- ovim stresnim vremenima. lako ovim projektom nisu prikupljena 


teri. U manifestaciju su uključeni gotovo svi mještani Gotalovca i značajna financijska sredstva, gesta 
Topličice, a uz glazbu i kultur- 
ni program, prikazani su stari 
težački poslovi koje su sva- 
kodnevno obavljali naši oče- 
vi, bake, djedovi. Izvedbom 
skečeva koji na humorističan 
način oslikavaju događaje iz 
naše svakodnevice, članovi 
AKUD-a do suza su nasmija- 
li publiku koja je u velikom 
broju posjetila ovu manife- 
staciju. 


U organizaciji “Zagorske 
lige borbe protiv raka“ u kino 
dvorani u Krapinskim topli- 
cama održana je 22. kolovoza 
humanitarna priredba kako 
bi se prikupila financijska po- 
moć za liječenje jednog nji- 
hovog člana koji jei sam žrtva 
te opake bolesti. Na poziv dr. 


kojom se oboljelom čovjeku 
daje do znanja da nije sam 
i prepušten svojoj sudbini, 
veća je od bilo kakve financij- 
ske pomoći. 

Aktivne su bile i članice 
vokalne skupine te muzički 
sastav koji su priveli kraju 
snimanje pjesama koje će 
se naći na našem prvom no- 
saču zvuka. Repertoar je ve- 
oma raznolik; od autorskih 
pjesama, tradicionalnih uz 
glazbenu pratnju pa do već 
pomalo zaboravljenih _za- 
gorskih pjesama u a capella 
izvedbi. Cd bi uskoro trebao 
ugledati svjetlo dana pa s 
nestrpljenjem očekujemo sa 
slušateljima podijeliti radost 
izvođenja našeg repertoara. 

DOBRO NAM JE | ZADOVOLJNE SMO 


OBITELJ HORVAT IZ OREHOVCA RADOBOJSKOG SKRBI SE O 
STARIM I NEMOĆNIM ŽENAMA 


Mladi uglavnom brinu o svojim roditeljima ili bakama kada dođu 
U stariju životnu dob. Obvezuju ih na to i pozitivni zakonski propisi, 
no ima i izuzetaka pa pojedine starije osobe ostaju bez potrebne 
skrbi. Neke od njih smještavaju se u domove za stare i nemoćne, a 
jedan dio njih završi u udomiteljskim obiteljima. Marija Horvat, bivša 
trgovkinja iz Orehovca Radobojskog, odlaskom u mirovinu prihvati- 
la se novog posla. Uz podršku obitelji stvoreni su potrebni uvjeti za 
udomiteljstvo starih i nemoćnih. Punu podršku kod toga pružio im 
je Centar za socijalnu skrb u Krapini i već šest godina u domu Horva- 
tovih izmjenjuju se stare žene s područja cijele Krapinsko zagorske 
županije. Kroz to vrijeme smještaj je tu pronašlo desetak žena, a tre- 
nutno u domu obitelji Horvat borave tri štićenice: Štefica iz Tuhlja, 
Katica iz Huma na Sutli i Marija iz Škarićeva. 


Obitelj Horvat brine se o njima od smještaja, prehrane do svake 
druge potrebne njege. Namirnice za prehranu uglavnom proizvode 
sami na svom poljoprivrednom imanju. Ima tu peradi, kunića, po- 
vrća i voća a štićenice su nam u razgovoru pohvalile kvalitetu kako 
prehrane tako i smješataj i prisni odnos prema njima. Marija Horvat 
je, da bi dobila odobrenje za smještaj starih osoba u svom domu 
trebala proći posebnu edukaciju a sadašnja licenca valjana joj je još 
četiri godine. 

Obitelj Horvat ima kapacitet sa četiri stalne štićenice te jedno 
mjesto za eventualne hitne slučajeve, kada privremeno treba zbog 
raznih uvjeta smjestiti određenu osubu. Posljednji takav slučaj bio je 
kada je u Jesenju zbog klizišta stambena zgrada postala opasna za 
boravak ljudi u njoj pa je korisnica zbrinuta kod obitelji Horvat. 


Svoj doprinos što ugodnijem boravku štićenica kod obitelji Hor- 
vat daje i patronažna medicinska sestra Romina Polanščak, koja ih 
redovito obilazi i brine se o njihovom zdravstvenom stanju. Boravak 
štićenica u udomiteljskoj obitelji inancira Centar za socijalnu skrb 
,a domaćica Marija opravdano napominje kako naknada za uloženi 
trud nije velika jer ipak se radi o malom broju osoba, a o njima valja 
brinuti cijeli dan i noć. 

Razgovarajući sa Šteficom, Katicom i Marijom koje svoje stare 
dane provode u domu obitelji Horvat u Radobojskom Orehovcu 
uvjerili smo se da su zadovoljne smještajem i da spokojno provode 
svoje staračke dane iako su im za kretanje potrebna kolica i hodalice 
ne žale se jer kako kažu tu su našle novi dom. 

Primjer obitelji Horvat mogao bi poslužiti i drugim obiteljima s 
ciljem osiguranja dodatnih prihoda uz mirovine koje nisu na nekom 
visokom nivou. (vir) 

HODOGAŠĆA ŽUPLJANA ŽUPE GORNJE 
JESENJE MAJCI BOŽJOJ 


Svake godine, pa tako i ove, župljani župe Sv. Ivana Krstite- 
lja hodočaste Majci Božjoj Trsatskoj. Polazak je bio u ranim ju- 
tarnjim satima 21. srpnja. Stigavši na Trsat, imali smo Križni put 
kojeg su predvodili mladi naše župe. Marijanskom pjesmom u 
procesiji ušli smo u svetište obratiti se Majci Božjoj Trsatskoj za 
njezin zagovor, svatko sa svojim molbama i nadama. Misu u 9 
sati je predvodio trsatski župnik fra Ivan Miklenić, inače rodom 
iz župe Desinić, uz koncelebraciju našeg župnika Josipa. Mla- 
di naše župe čitali su misna čitanja i pjevali. Nakon završetka 
misnog slavlja, krenuli smo put Selca kako bismo se osvježili u 
moru i odmorili na plaži. Sara Gašparić 


Dana 10. kolovoza župa Gornje Jesenje tradicionalno je 
hodočastila u marijansko svetište u Mariji Bistrici. Ove godine 
skupilo se nas tridesetak hodočasnika koji smo, opremljeni do- 
brom voljom, sa svojim molitvama te prošnjama, krenuli u po- 
sjet našoj dragoj i milostivoj Majci Božjoj Bistričkoj. Početak puta 
i okupljanje bilo je u župnoj crkvi gdje smo prisustvovali misi 
te uz hodočasnički blagoslov i dobre želje bili otpraćeni na put. 
Vrijeme je bilo idealno jer za dana nije bilo prevruće, a po noći 
je bilo ugodno toplo. Tako posluženi lijepim vremenom, mogli 
smo se usredotočiti na molitvu i na razmišljanje što reći našoj 
Majci kad je izmoreni nakon duga puta ujutro vidimo. Cijelim 
putem vladalo je odlično raspoloženje, kilometre smo kratili 
pjesmom i molitvom krunice, a ponekad je “pao“ dobar vic pa 
smijeha nije nedostajalo. Povezani molitvom, u svetište smo sti- 
gli u pet sati ujutro. Noge su nas malo boljele, ali zato su srca bila 
puna radosti i veselja. Tad je slijedio mali odmor kojim smo sku- 
pljali snagu kako bismo ulaznom procesijom i križnim putem, 
pojačani našim sumještanima koji su ujutro stigli autobusom i 
osobnim automobilima, mogli veličati i slaviti Majku Božju Bi- 
stričku. Majku koja je uvijek uz nas i koja je zagovornica naša 
na Nebesima. Poslije križnog puta prisustvovali smo misi koju je 
predvodio predsjednik hrvatske biskupske konferencije, zadar- 
ski nadbiskup Želimir Puljić. Na kraju puta tijelo je bilo umorno, 
ali je zato duša bila ispunjena. Mislima mi je proletio stih lijepe 
naše zagorske pjesme: »Fala ti Bože za ovaj dan!« 

Zdravko Herceg 


Mlade nade Jesenja na roštiljadi na Hušnjakovom 


U nedjelju, 18. kolovoza, na Hušnjakovom je održan program pod na- 
zivom “Nedjelja krapinskog pračovjeka“. U sklopu tog programa održala su 
razna događanja, uključujući i natjecanje u pripremi roštilja. Da jesejanski 
stol ne ostane prazan, mlada ekipa iz Jesenja odlučila je preuzeti stvar u 
svoje ruke. Usprkos tome što do tada nisu sudjelovali na događanju takvo- 
ga tipa, to ih nije spriječilo da nedjeljno popodne provedu uz rame višego- 
dišnjih “roštilj-majstora“. Ekipa je nabavila sav materijal i alat potreban za 
sudjelovanje te u 16 sati krenula na “Huš“. Snalažljiva omladina zatražila je 
pomoć iskusnog majstora Željka Cvilka, koji je objeručke prihvatio poziv i 
tako mladima pružio svoje znanje i potporu. Predvođeni g. Cvilkom, zapo- 
čeli su pripremu vatre i mesa za roštilj. Ekipa je pripremila puno žara, dobro 
napacala meso, fino ga ispekla i u žestokoj konkurenciji od 12 ekipa osvojila 
peto mjesto. Uz svirku domaćeg sastava Podvinčani, Jesejanci su proslavili 
svoj uspjeh i željno iščekuju sljedeći susret. Matija Galović 


i Radobojsko-Jesejanski list br. 56 / Godina VI. / 15. rujna 2013. 


7 u 


DOŠAO SAM U RAJ NA ZEMLJI 


PROŠLO LJETO MEĐU OSTALIM DONIJELO JE | NIZ PROMJENA 
U ŽUPAMA ZAGREBAČKE NADBISKUPIJE. NOVIM ŽUPNIKOM 
U RADOBOJU IMENOVAN JE TOMISLAV NOVOSEL. 


Sredinom srpnja 2013. godine u 
Zagrebačkoj nadbiskupiji došlo je do 
velike smjene župnika. Tako je u Župi 
Presvetog trojstva Radoboj dužnosti 
razriješen vlč. Ivica Bračun, a za no- 
vog je župnika imenovan vlč. Tomi- 
slav Novosel. Do smjene upravitelja 
radobojske župe došlo je nakon 17 
godina. Novi župnik Tomislav Novosel 
preuzeo je službeno dužnost u rado- 
bojskoj župi 17. kolovoza, a vjernici- 
ma se predstavio na svečanoj misi u 


Od kraja kolovoza 
župnik u Radoboju je vič. subotu 24. kolovoza. Tom je prilikom 


Tomislav Novosel. sve pozvao na suradnju i naznačio 
neke od aktivnosti koje planira orga- 
nizirati u župi koju je preuzeo. 

Novog upravitelja Župe Presvetog trojstva Radoboj posjetili 
smo nekoliko dana nakon preuzimanja dužnosti i zatekli ga u 
velikom poslovima. Kao svaki pravi domaćin odmah je krenuo 
na uređenje prostorija župnog ureda, koji je zatekao u dosta za- 
puštenom stanju. Prostorije u prizemlju su pokrečene, naprav- 
ljen je novi razmještaj inventara, a prišlo se i uređenju dvorišta i 
okoline same zgrade farofa. 

VIč. Tomislava Novosela zamolili smo da iznese prve utiske o 
novoj sredini i neke od svojih planova kao upravitelja i župnika 
u Radoboju. - Napišite da sam došao u Raj zemaljski, Radoboj 
i cijeli zagorski kraj za mene to jesu i želio bih da se svi skupa 
tako osjećamo. - rekao nam je novi župnik. Uz nastavljanje odr- 
žavanja i njegovanja svih vjerskih i crkvenih tradicija radoboj- 
ske župe vlč. Tomislav planira okupljati studente i srednjoškolce 
kroz organizaciju aktivnosti koje će njih zanimati, a isto tako i 
namjerava održavati večernje mise, poznate u našem kraju kao 
večernjice. lako još uvijek nije u tom kratkom vremenu sagledao 
cjelokupno stanje u župi uspostavio je kontakte s općinskim na- 
čelnikom i njegovim suradnicima s ciljem iznalaženja sredstava 
za nastavak sanacije sakralnih objekata. Za iduću godinu plani- 
ra se povodom 680. obljetnice prvog pisanog spomena župe 
u Radoboju organizirati tjedan duhovne obnove pod nazivom 
Sedam dana Presvetog Trojstva. 

Novom župniku predstoji dosta posla kako na obavljanju 
vjerskih dužnosti tako i na sanaciji i obnovi zapuštenih i troš- 
nih objekata za što će biti potrebna velika novčana sredstva i 
suradnja svih stanovnika s područja Zupe za što je novi župnik 
spreman, a tu bi spremnost trebali prihvatiti i svi koji žive na tom 
području. (vir) 


OD LOBORA DO RADOBOJA 


Novi upravitelj RKŽ Presvetog Trojstva Radoboj je 
vič. Tomislav Novosel. Rođen je 12. lipnja 1957. u Lo- 
boru, gdje je završio osnovnu školu i služio Mladu misu 
1983. godine. Od 1983. do 1988. kapelan je u Župi Ja- 
strebarsko, a 1988. imenovan je župnikom u Pešćenici u 
Turopolju gdje do 2004. godine gradi dvije crkve i sudje- 
luje u osnivanju Dječjeg sela Lekenik. Od 2004. do 2013. 
svećenik je i upravitelj župe u Bistri. 


Dosadašnji župnik vlč. Ivica Bračun svoju je dužnost obavljao pu- 
nih 17 godina u Radoboju, a među najbližim suradnicima bili su 
mu Mirko Pongrašić i Josip Zrinščak. 


RAZRJEŠENJE DOSADAŠNJEG ŽUPNIKA 


Razrješenje dosadašnjeg župnika i imenovanje novog nije 
mimoišlo ni župu Gornje Jesenje koja pripada Varaždinskoj bi- 
skupiji. Dosadašnji upravitelj župe, pater Josip Krčmar, Dekre- 
tom biskupa Josipa Mrzljaka razriješen je dužnosti župnika, a na 
njegovo mjesto imenovan je vlč. Danijel Herceg iz župe Višnjica. 
Pater Krčmar 2010. godine privremeno je preuzeo župu od du- 
gogodišnjeg župnika Ivice Košutića kojeg je teška bolest sprije- 
čila u obavljanju njegovih obaveza. Uz dužnost dušobrižnika u 
zatvorima u Lepoglavi i Varaždinu, bio je župnik u Jesenju te mu 
je bila povjerena briga za pastoral mladih u Bednjanskom de- 
kanatu, kojemu pripada župa Jesenje. Dolaskom u župu, pater je 
uspostavio dobru suradnju sa župljanima, posebno s mladima, 
koje je animirao da se aktivnije uključe u rad i život crkve. Ure- 
divši dvoranu koja se nalazi u podrumu župnog dvora, stvorio 
je uvjete za njihovo okupljanje. Upravo u toj dvorani mladi su u 
znak zahvale upriličili 16. srpnja prigodno oproštajno druženje 
sa župnikom Krčmarom i njegovim bližim suradnicima. 


Na oproštajnoj misi 18. srpnja, pateru se na dobroj surad- 
nji u ime Općine Jesenje zahvalio njegov najbliži suradnik Ivan 
Galović, ujedno i predsjednik Općinskog vijeća. U ime mladih, 
riječi zahvale uputio je student grafike Zdravko Herceg te uru- 
čio sliku koju je on izradio za tu prigodu.U prigodnom obraćanju 
župljanima pater Josip zahvalio se za sva dobročinstva, ljubav i 
materijalna dobra koja je primao u svojem kratkom službovanju 
u župi. S puno emocija je napomenuo kako mu je ovo bila prva 
župa u kojoj je službovao te će mu ovo vrijeme provedeno u župi 
Gornje Jesenje ostati u posebnom sjećanju. Novi župnik Danijel 
Herceg svoju prvu nedjeljnu misu u župi Gornje Jesenje imao je 
25. kolovoza, a njegovo predstavljanje objavit ćemo u sljedećem 
broju. 


Zdravko Herceg uručio je sliku dosadašnjem župniku. 


VJERSKE AKTIVNOSTI 
U RADOBOJSKOJ ZUPI 


Tijekom ljeta u radobojskoj župi Presvetog Trojstva Radoboj 
u ljetnim se mjesecima tradicionalno odvijaju brojne svečanosti. 
Tako je organizirano tradicionalno hodočašće u Svetište Majke 
Božje Trsatske , Mariju Bistricu i Ludbreg. Veličasni Dragutin 
Cerovečki, rođen u Radoboju, a sada župnik u Zlataru predvodio 
je misu u kapeli Sv. Jakov, a središnja svečanost održana je 15. 
kolovoza kod kapelice Majke Božje Lurdske prigodom obilježa- 
vanja blagdana Velike gospe kada se vjernicima predstavio novo- 
imenovani upravitelj radobojske župe vič. Tomislav Novosel. 


Kako je jedno vrijeme radobojska župa imala privremenog 
upravitelja vlč. Dražena Karačića kojem je u obnašanju dužnosti 
pomagao vlč. Milan Dančuo 17. kolovoza u prostorijama Zupnog 
ureda obavljena je službena primopredaja kojom je Zupu preu- 
zeo župnik Tomislav Novosel. 


U nedjelju 18. kolovoza župljani su se oprostili od vlč. Milana 
Dančua na Svetoj misi na kojoj su prigodni program izveli mladi 
pjevači i svirači grupe Zdenček, pod ravnanjem Marije Jurinjak, a 
u popodnevnim satima to su učinili i članovi crkvenog zbora. 

U nedjelju 8. rujna obilježen je blagdan Male gospe, a dan 
prije održan je molitveni obred Križnim putem od Sv. zdenčeka 
do kapelice Majke Božje Lurdske. ( Janko Jambrek) 

NASTAVAK UREĐENJA 
STARE HIŽE NA 
RADOBOJSKIM BREGIMA 


Nakon što je Općina Radoboj u suradnji sa ŠKUG-om,Josip 
Poljak“ na Radobojskim Bregima izgradila Staru hižu za potre- 
be lokalnog stanovništva spomenuti partneri nastavljaju sa 
daljnjim uređenjem. 

Tako je 25.08.2013. održana akcija u režiji dvadesetak čla- 
nova udruge Josip Poljak“ kojom je dovršen i posljednji detalj 
uređenja Stare hiže, točnije ograda oko Stare hiže koju su za- 
jednički financirali Općina Radoboj i ŠKUG ,Josip Poljak“. 

Ova akcija je dokaz važnosti sportsko-kulturne udruge 
.Josip Poljak“ za stanovništvo Općine Radoboj i odgovara na 
kritike onih koji smatraju da udruga radi samo na sportskim 
događajima zanemarujući infrastrukturu koju udruga ostavlja 
za sobom budućim generacijama. (m.t.) 


S 
Paza 


m manom 


a Fae 


VATROGASCI UREDILI OKOLIŠ 


Članovi Dobrovoljnog vatrogasnog društva Jazvine ljetne 
su dane iskoristili za uređenje okoliša vatrogasnog doma. U 
akciju se uključio veliki broj vatrogasaca i tako su uz osnovnu 
zadaću, zaštitu i gašenje požara , doprinijeli i ljepšem izgledu 
okoliša. (M.T.) 


Članovi DVD-a pm uredili su okoliš jutogasneg doma. 


Ovogodišnje ljeto donijelo je području Općine Radoboj naj- 
više do sada zabilježene temperature, najviše dana bez kiše, 
nekoliko požara i provalnih krađa, ali i uspješno obavljenih ra- 
dova na uređenju okoliša, gradnji i sanaciji prometnica , smje- 
nu na čelu radobojske župe, održavanje edukacijskih radioni- 
ca na temu zaštite prirode i još mnogo toga. 


Evo prikaza događanja kroz teksti sliku. 


STABLA GRABA DOBRO 
PODNIJELA VRUĆINU 


Kada je povodom ulaska Hrvatske u Europsku uniju u Ra- 
doboju sađen drvored graba, bilo je pojedinaca, koji nisu vje- 
rovali da će stabla preživjeti ljetne vrućine. Zahvaljujući stal- 
noj brizi radnika na obavljanju javnih radova u Općini Radoboj 
stabla su se održala i dobro napreduju, a dobila su i zaštitu u 
vidu drvenog pletera, koja će ih štiti od posljedica košnje trave, 
a sprijećit će i klizanje zemlje. 


IGRALIŠTE ZA BADMINTON 


Općina Radoboj dala je još jedan doprinos kao dokaz da je 
Općina prijatelj djece. Na prostoru uz Staru hižu na Bregima 
Radobojskim uredila je igralište za badminton, a montirani su 
i reflektori tako da će se moći boraviti na igralištu i u večer- 
njim satima. 

JETO U RADOBOJSKOJ I JESEJANSKOJ OPĆINI 


SANACIJA KLIZIŠTA KINO PREDSTAVE U RADOBOJU 


Nakon prošle zime na području Općine Radoboj pojavilo se Općina Radoboj, kao Općina prijatelj djece ovog je ljeta u 
više klizišta. Jedno od najvećih nastalo je u zaselku Ivankovići — Radoboj nakon mnogo godina ponovno dovela kino predsta- 
gdje je otklizao dio ceste i privatnog posjeda. Nakon procjene ve. Zahvaljujući inicijativi općinskog načelnika inž. Anđelka 
štete i izrade potrebnih dokumenata prišlo se samoj sanaciji. Topolovca, učenici OS Side Košutić i svi drugi zainteresirani 
mogli su pogledati kino predstave, na otvorenom i u sport- 
skoj dvorani. Prikazivanje filmova privukao je mnogobrojne 
gledatelje uz veliki ekran i oživjelo nekadašnju tradiciju kino 
predstava u Radoboju. 


Županijska uprava za ceste osigurala 
je potrebna financijska sredstva i obav- 
lja posljednje pripreme za rekonstrukciju 
Rimske ceste od kružnog toka do početka 
uspona prema Petrićima. 


Taj dio ceste prolazi kroz gusto nase- 
ljeni dio Radoboja i tu su ugrađene brojne 
instalacije od vodovoda, plina, telefona do 


k li .. . . 1 d . bi . E ; m . I 
Ana Z0Cije PJE pate maci sveo: re ; Ovaj dio Rimske ceste čeka rekonstrukciju. 
buhvatni i skupi. vir) 


ŠKUG-a ,Josip Poljak“ iz Jazvina omo- za 2013. godine . Udruga je time zahvalila sportskih događaja, ali i nastavili uređivati 
gućila je pedeset osmorici svojih članova svojim vrijednim članovima koji su i ovo vrijednu infrastrukturu koju su izgradili uz 
odlazak na utakmicu GNK Dinamo- Austri- ljeto vrijedno radili i stanovništvu Općine — pomoć Općine. (M_T.) 
ja koja je odigrana u Zagrebu 21.kolovo- —_ Radoboj i šire pružili aktivno ljeto prepuno 

DOBRO DOŠLI, PRVAŠI 


Ove školske godine u Osnovnu školu Side Košutić Radoboj 
upisan je ukupno 31 učenik prvog razreda. U matičnoj školi u Ra- 
doboju prvi razred polazi 14 učenika, u PO Jazvine 11, dok ih je u 
PO Gornja Šemnica 6. 


Prvašima, njihovim roditeljima i obiteljima kao i svim osta- 
lim učenicima želimo radostan početak škole, te mnogo lijepih 
trenutaka vezanih uz učenje, druženje i odrastanje u školskim 
klupama. 

1.a Radoboj - učiteljica Dragica Pospiš 

1. Moreno Ban-Vukmanović 8. Niko Kovač-Goda 
2. Lana Broz 9. Mateo Matejaš 

3. Martina Čerpes 10. Antonio Mikša 

4. Anamarija Draganić 11. Petar Poslon 

5. Luka Draganić 12. Jakob Potočki 

6. Laura Ferek-Jambrek 13. Fran Šalković 

7. Patrik Ferk 14. Ana Šemnički 


1.b PO Jazvine - učiteljica Romina Kušer 

1. Simon Daszkiewicz 7. Korina Tušek 
2. Sara Dunaj 8. Max Tušek 

3. Ivana Galović 9. Marko Vidović 
4. Nikola Galović 10. Ivana Vuzem 
5. Lea Majcenić 11. Tanja Zajec 

6. Dominik Pažameta 


1.c PO Gornja Šemnica - učiteljica Marija Debeljak 
4. Valentina Macan 

5. Lana Sajko 

6. Antonio Šorša 


1. Karla Kristiana Ferk 
2. Lana Macan 
3. Sara Macan 


Priprema i uređuje: Jasenka Marmelić 


PRIREDBA ZA 
PRVASE 


Na početku škole, 2. rujna, prvaši i njihovi roditelji doče- 
kani su svečano. U matičnoj školi u Radoboju te u Područnim 
odjelima Jazvine i Gornja Semnica održane su priredbe koji- 
ma je izražena dobrodošlica najmlađima. Priredbe su pripre- 
mile učiteljice sa učenicima 2. — 5. razreda. Učenike i roditelje 
pozdravila je ravnateljica, gospođa Milena Veseljak i zaželjela 
im uspješan početak škole. 

Ples, pjesma i recitacije zasigurno su olakšali malim pr- 
vašima prvi dan nastave. Nadamo se da će im školski dani 
biti ispunjeni radošću učenja, prijateljstva i otkrivanja novih 
svjetova. 

Jasenka Marmilić 


HRVATSKI OLIMPIJSKI 
DAN 


Ideja o promicanju olimpizma oživljena je i ove godine u 
našoj školi. Tako je 6. rujna već tradicionalno obilježen Hrvat- 
ski olimpijski dan. 

Lijepo vrijeme iskoristili smo za bavljenje različitim sport- 
skim aktivnostima. Učitelj TZK, Gordan Poslončec, osmislio 
je program u kojem su učitelji i učenici predmetne nastave 
jedan sat nastave posvetili sportu. Dolaskom u bijelim maji- 
cama poslali smo poruku prijateljstva i sportskog ponašanja. 
Važnost bavljenja sportom učenici su pokazali igranjem gra- 
ničara, mini nogometa, košarke, nogometa i vježbanjem ae- 
robika. 

Kroz međusobno druženje i ove smo godine aktivno su- 
djelovali u obilježavanju Hrvatskog olimpijskog dana te tako 
poslali poruku o važnosti tjelesne aktivnosti za očuvanje 
zdravlja Jasenka Marmilić 

ĐACI PRVACI 


U prvi razred OŠ Gornje Jesenje ove školske godine 
upisalo se 11 prvašića. To su Cvrtila Sebastijan, Čunović 
Dora, Habjanec Hrvoje, Jagušić Marina, Janžek David, 
Malogorski Vedran, Obadić Lara, Ranogajec Ivano, 
Ranogajec Laura, Sitar Jelena i Vrbanić Viktorija. 

Njihova razrednica je Davorka Krklec. Prvi nastavni 
dan u novoj školskoj godini u školu su ponosno stigli u 
pratnji svojih roditelja. Naši prvašići su vrlo živahni, još 
se privikavaju na ,veliku“ školu, jer to im je tek prvi radni 
tjedan. Kad se malo uhodaju u školski ritam, sigurno će biti 
puni utisaka i rado sa svima nama podijeliti svoje utiske. 


NOVOSTI IZ OŠ JESENJE 


Priprema i uređuje: Erika Tušek Vrhovec 


Hrvatski olimpijski dan 


Učenici OŠ Gornje Jesenje dana 09.09.2013. godine obi- 
lježili su Hrvatski olimpijski dan. Prvobitno je bilo planirano 
pješačenjem u zaselak Cerje Jesenjsko, međutim zbog lošeg 
vremena cjeloukupni program obilježavanja HOD-a preselio 
se u školsku sportsku dvoranu. Taj dan organizirao je učitelj 
tjelesne i zdravstvene kulture Radovan Cesarec, mag.cin. uz 
pomoć ostalih učitelja. 


Na početku su se učenici se okupili u dvorani i saznali ne- 
što više o Hrvatskom olimpijskom danu. Nakon što su nešto 
naučili o Olimpijskom pokretu i povijesti Olimpijskih igara 
slijedio je doručak. Nakon doručka krenulo se sa sportskim 
igrama koje su bile vrlo zanimljive i u kojima su sudjelovali 
svi učenici škole. Posebno je bila zanimljiva sportska igra pod 
nazivom Zagorski voganj. To je modificirana igra graničara u 
kojoj se lopta prima isključivo dlanovima, kao u rukometu, a 
igra se spužvastom loptom. 

Učenici su proveli lijep dan u druženju s prijateljima i uči- 
teljima natječući se u ovoj interesantnoj sportskoj igri. Nada- 
mo se da će se taj dan obilježiti i slijedeće godine. 


POČETAK NOVE ŠKOLSKE GODINE 
2013./2014. 


Dana 2. rujna 2013. započela je još jedna školska godina, 
godina u kojoj 104 učenika polazi OŠ Gornje Jesenje. Naj- 
brojniji razred sa 18 učenika je 8.r, a najmanje učenika njih 
devetoro polazi 6.r. U holu škole učenike i njihove rodite- 
lje pozdravila je ravnateljica Ljerka Malogorski Dragoslavić i 
zaželjela svim učenicima uspjeh u radu i učenju u novoj na- 
stavnoj godini. 

Nakon pozdravnih riječi ravnateljice, učenici po razredi- 
ma zajedno sa svojim razrednicima zaputili su se u učionice 
te krenuli s nastavom prvog nastavnog dana. 


(9 = smajlić 

Prvi nastavni dan u novoj školskoj Je učenici su do- 
laskom u školu na parkiralištu pred školom ugledali velikog 
žutog smajlića, kojeg je nacrtao naš domar Đuro. Nadamo 
se da će se smajlić proširiti našom školom i da će svi pokraj 
svojih obaveza biti uvijek nasmijani, kao što je uvijek nasmi- 
ješena naša Božena. 


SU. MISA ZA POČETAK ŠK.GODINE 
2018./2014. 


U ponedjeljak 2. rujna započela je nova školska godina za 
sve učenike osnovnih i srednjih škola. Tim povodom nakon 
uvodnih nastavnih sati u s početkom u 10 sati u crkvi Sv. Ivana 
Krstitelja u Gornjem Jesenju služena je sv. Misa - Zaziv Duha 
Svetoga. U tom euharistijskom slavlju zazvali smo Duha Sve- 
toga da nam bude na pomoći u novoj školskoj i vjeronaučnoj 
godini, kako bi nam dao snagu da se lakše nosimo s poteško- 
ćama koje će doći pred nas. 

Na svetoj misi sudjelovali su svi učenici, učitelji, djelatnici i 
ravnateljica naše škole. Svetu misu predvodio je novoimeno- 
vani župnik naše župe vlč. Danijel Herceg, koji je prisutnima 
uputio prigodnu riječ pozvavši sve da ozbiljno shvate svoje 
obveze i da marljivim radom uspješno dočekaju kraj godine. 


Ova misa je također i zahvala Bogu za sve dobro u našim 
životima i životima naših bližnjih. 

Perspektivna mlada modna dizajnerica i inženjerka tekstilne tehnologije Monika Hršak još jedan ponos Općine Radoboj 


oak korana OBIČNI LJUDI I SVAKODNEVNI DOGAĐAJI 


U Općini Radoboj 
među uspješnim  spor- 
tašima, — znanstvenicima, 


umjetnicima sakriva se i 
perspektivna mlada mod- 
na dizajnerica Monika Hr- 
šak iz Orehovca Radoboj- 
skog. Sa svojih 25. godina 
već je stvorila ime u odre- 
đenim modnim krugovi- 
ma što nas je potaknulo 
da napravimo kratki inter- 
vju sa Monikom. 


Monika, kako si se 
odlučila za karijeru mod- 
ne dizajnerice? 

Još kao mala voljela 
sam crtati. Dok su ostala 
djeca molila roditelje da se 
mogu igrati ja sam svoju 
mamu molila da mi dopu- 
sti da crtam pa je nekako 
logičan slijed bio da upišem Školu za umjetnost, dizajn, grafiku 
i odjeću Zabok. Inače na moju odluku da postanem modni di- 
zajner utjecala je i baka koja mi je još kao maloj šivala odjeću za 
lutkice što se mene izuzetno dojmilo te sam i sama počela šiva- 
ti i kreirati i tako se zapravo razvila moja ljubav prema modi. 

Kako je krenuo tvoj put modne dizajnerice? 

Kao što sam već spomenula, zahvaljujući mojoj zaljubljeno- 
sti u crtanje i modu logičan put je bio srednja škola u Zaboku, 
Školu za umjetnost, dizajn, grafiku i 
odjeću Zabok gdje sam stekla određe- 
ne osnove, a nakon završene srednje 
škole upisala sam Tekstilno-tehnološki 
fakultet smjer Inženjer tekstilne tehno- 
logije i modni dizajner gdje trenutno 
spremam završni rad. Osim državnog 
fakulteta upisala sam i privatno talijan- 
sko učilište za modu i dizajn Callegari 
gdje pohađam smjer modni dizajner i 
stilist. 

Koji je bio tvoj prvi modni 
uspjeh? 

Prvi modni uspjeh vežem još uz 
Srednju školu. U prvome razredu ko- 
lege i ja sudjelovali smo na državnom 
natjecanju modnih revija svih umjet- 
ničkih škola na bazi RH u Stubičkim To- 
plicama gdje smo osvojili 1.mjesto za 
kolekciju Disco-party. A prvi samostal- 
ni modni uspjeh vežem za treći razred 
srednje škole, 2006. godine, kada na 
državnom natjecanju u Vinkovcima po 
prvi puta nastupam sa samostalnom 
muškom kolekcijom i osvajam prvo 
mjesto. 


Tko je tvoj modni uzor? 


Uzor u modi mi je Coco Chanel 
međutim ne u smislu dizajna, jer ako 
želiš uspjeti u ovome poslu i ostati pre- 
poznatljiv moraš biti dosljedan sebi i 
najvažnije ne kopirati i povoditi se za 
poznatim dizajnerima, već u smislu 
hrabrosti i smjelosti koju je ona posjedovala da se usudi napra- 
viti nešto novo, inovativno, moderno što su sve epiteti nezami- 
slivi za doba u kojem je živjela. 

Tko ili što te inspirira u tvome radu? 


Znam da će zvučati kao klišej, ali u mom radu inspiriraju me 
često svakodnevni događaji i ljudi. Za neku kolekciju inspiraci- 
ju mogu pronaći u dobroj knjizi, filmu, seriju, ali i u arhitekturi, 
snovima i najvažnije u ljudima, u njihovim intrigantnim osob- 


a Bf 


Mlada modna dizajnerica iz Opći- 
ne Radoboj Monika Hršak. 


Neke od kreacija Monike Hršak. 


nostima. 


Možeš li nam spomenuti neke važnije projekte na koji- 
ma si sudjelovala? 


Naravno, evo jedan od najdražih projekata mi je moja sa- 
mostalna revija koja je održana u klubu Buena Vista u Zagrebu. 
Kolekcija se sastojala od cocktail haljina koje su bile prodajnog 
karaktera. Haljine su dobro prihvaćene te su ostale samo dvije 
koje čekaju svog vlasnika. 


Vrijedno je spomenuti još Fotosofiju 8, seminar za napred- 
nu fotografiju poznatog fotografa Damira Hoyke na kojem sam 
sudjelovala uz ostale mlade, talentirane fotografe, modne stili- 
ste, frizere i make up artiste. Okušali smo se u stvaranju pravog 
modnog editorijala, a moj zadatak kao modnog stilista bio je 
pripremiti modele za modne foto setove. 


A moram spomenuti kako se osim dizajniranjem bavim i sli- 
kanjem prema narudžbi za razne prigode poput rođendana ili 
svadbi i to portreta ili karikatura. Moji radovi mogu se pogleda- 
ti i na facebook stranici Monillustration. 


Imaš li već neke nove projekte u pripremi koje bi nam 
mogla spomenuti? 


Kao što sam već spomenula radim na završnom radu koji će 
se sastojati od 30 kolekcija koje su nosive pošto nisam pobor- 
nica Haute couture mode tj. visoke mode koja je više umjetnost 
nego moda. Pobornica sam nosivih, jednostavnih linija, ali sa 
duhom inovativnosti i prepoznatljivosti. Sa istim žarom i bez 
razlike kreiram žensku i mušku kolekciju. 


Osim samostalne kolekcije trenutačno pregovaram sa turi- 
stičkom zajednicom grada Malog Lošinja o Festivalu mode za 
sljedeću sezonu. Bila bih glavni organizatori i dizajner spome- 
nutog festivala, a kolekcija bi bila 
inspirirana otokom, dupinima i ki- 
pom Apoxiomena. 


Uz spomenute projekte na vidi- 
ku je i jedno posve novo iskustvo 
točnije izazov kojeg ću sa veseljem 
prihvatiti, a to je posao osobnog 
stilista međutim ne smijem odati 
za koga. 


Čime se baviš u slobodno vri- 
jeme? 

Volim čitati knjige za koje zbog 
posla imam sve manje vremena. Uz 
dizajniranje i modu još jedna lju- 
bav je pjevanje u crkvenom zboru 
u Radoboju. Glazba je moja velika 
strast pošto sam završila i glazbenu 
školu međutim kako posao kojim 
se bavim zauzima puno vremena 
ostaje mi samo pjevanje u zboru. 

Monika, možeš li podijeliti s 
nama što očekuješ od budućno- 
sti i što se nadaš postići? 

Oduvijek sam sanjar jer sma- 
tram da kada imaš jasan cilj ostva- 
renje snova ne može izostati. Tre- 
nutna vizija mi je ostvariti vlastiti 
brand i mini fashion atelje. Htjela 
bih poručiti svim mladim talenti- 
ma da ne odustaju od svojih snova 
jer ukoliko čvrsto vjeruju u njih oni 
će se i ostvariti. Nemojte odustati 
ukoliko naiđete na zatvorena vra- 
ta, na koja sam ja mnogo puta naišla međutim ugurala sam se 
kroz prozor. Uvijek se isplati usuditi. Moto kojim se ja služim je 
: Okrenite se i vjerujte u sebe, znajte da možete ono što uistinu 
želite! Slijedite svoje srce bez obzira na tuđa mišljenja i prepre- 
ke i učinite hrabro sve što možete da to ostvarite! 

Čestitamo Moniki na dosadašnjem uspjehu i vjerujemo da 
su velike stvari ispred nje.(Mateja Toplovec) 


Radobojsko-Jesejanski list br. 56 / Godina VI. / 15. rujna 2013. 


13 € 


DOVRŠAVA SE IGRALIŠTE U STRAHINJU 


Nakon što je Općina Radoboj uz svesrdnu pomoć mještana 
uredila teren i dala ga asfaltirati na igralištu u Radobojskom Stra- 
hinju postavljena su igrala i oprema za igranje pojedinih spor- 
tova. 


Nakon toga mještani su nabavili golove, a krenulo se i na po- 
stavljanje zaštitne mreže kako lopte zbog konfiguracije terena ne 
bi završavale daleko od njega. Djelatnici koji su zaposleni na jav- 
nim radovima u Općini Radoboj postavili su stupove i u među- 
vremenu, od pisanja ovog članka do danas vjerojatno je mreža 
već i postavljena. Lijepi primjer suradnje Općine i mještana na 
realizaciji pojedinih akcija od obostrane koristi. 


ke MEČ s pai ts : 
Igralište u Radobojskom Strahinju, jedno od brojnih na području 
Općine Radoboj. 


KLOPOTEG ĆE | OVE GODINE NAJAVLJIVATI DOLAZAK JESENI 


Uz brojne goste i uzvanike, jedanaestu godinu zaredom 
udruga vinogradara Sv. Martin iz Jesenja organizirala je dana 
10. kolovoza podizanje klopoca. Domaćini ovogodišnje mani- 
festacije podizanja klopoca bili su vinogradari koji imaju klijeti 
na vinorodnom brijegu Plati. Ova, hvale vrijedna manifestacija 
koju priređuju vinogradari, okupila je velik broj gostiju i uzvani- 
ka, među kojima su bili prijašnji kum dr. Antun Presečki, grado- 
načelnik grada Krapine Zoran Gregurović, predstavnici susjednih 
udruga vinogradara Krapine, Đurmanca, Huma na Sutli, Bednje 
te brojni drugi gosti kojima je riječi dobrodošlice uputio pred- 
sjednik udruge Josip Draganić. Početak manifestacije obilježili su 
svojim pucnjevima kuburaši Jesejanske kubure, a blagoslov klo- 
poca zbog zauzetosti domaćeg župnika, obavio je vlč. Stjepan 
Vorih, župnik iz Vrbna koji je ujedno i član udruge. 

Nakon blagoslova klopoca manifestaciju je uspješno vodio 
Siniša Miklaužić i glazbeni sastav Treća sreća koji su zabavljali 
okupljene posjetitelje. Svojim nastupom okupljene su oduševile 
Patricija Peki Melani Draganić te domaći muzički sastav. Veselje 
je potrajalo dugo u noć, a klopotec kome je ova manifestacija 
priređena u čast, nikako da se oglasi i time nagovijesti da nam 
polako dolazi jesen, a samim time vinogradarima najdraži dio 
posla -berba grožđa koju će, nakon cjelogodišnjeg truda u vino- 
gradu, obaviti s veseljem. 


Malonogometni turnir ,,ZA LJEPOGA“ 


Udruga za šport i rekreaciju Je- 
senje organizirala je 15. tradicionalni 
malonogometni noćni turnir, ZA LJE- 
POGA“ Turnir se održao na igralištu 
OŠ Gornje Jesenje 24. 08. 2013. g., a 
skupilo se 12 ekipa. 


Obzirom na relativno mali broj 
ekipa, organizator je odlučio da se 
naprave 4 skupine sa po 3 ekipe, te 
da u skupini igra svaki sa svakim. 
Dakle, svaka ekipa je time dobila 
priliku igrati dvije utakmice, a ne kao 
do sada i na ostalim turnirima jednu 
utakmicu i knock out sistem. Treba 
primijetiti da je ovakav sustav natje- 
canja bio iznimno interesantan ne 
samo igračima, nego i gledateljima. 
Pobjednička ekipa iz svake skupine 
plasirala se je u polufinale. Tako su 
polufinalni parovi bili: Preseka zapad : 
i UŠR Orkan, Donje Jesenje, a bolja Leon Jedvaj kao najmlađi 
ekipa je bila Preseka pobjedom 3:1. član ekipe Gorjani prima 
Drugi polufinalni par su bili Gorjani i pobjednički pehar. 
Štuparje, gdje su rezultatom 3:2, fa- 
vorizirani Gorjani lako došli do finala. 


Za treće mjesto već su se tradicionalno pucali penali, a uspješ- 
nija i bolja ekipa nakon raspucavanja je bila ekipa UŠR Orkan, Donje 
Jesenje. U finalu su se dakle susrele ekipe Gorjani i Preseka zapad. 
Bila je to utakmica bez imalo neizvjesnosti i napetosti, jer su Gorjani 
još jednom pokazali da su vrhunski malonogometaši i lako došli do 
pobjede i to visokim rezultatom 7:1. 

Najbolji golman turnira je bio Tomislav Belošević iz ekipe UŠR 
Orkan, Donje Jesenje, sa primljena samo 3 gola, dok je najbolji stri- 
jelac, a slobodno kažemo i najbolji igrač cijelog turnira sa 7 posti- 
gnutih pogodaka, Dino Kovačec, iz ekipe Gorjani. 


s o. macom mam oomm oz 


Pobjednička ekipa malonogometnog turnira za Ljepoga bila je eki- 
pa Gorjani. 


Nastavljajući — tradi- 
ciju Udruga vinograda- 
ra i vinara__Radobojski 
pajdaši i ove se godine 
pobrinula da se u vino- 
gradu jednog od njezi- 
nih članova podigne klo- 
potec. Tako je u subotu 
24. kolovoza, klopotec 
podignut kod vinograda 
Željka Vidovića u Rado- 
boju. Klopotec je blago- 
slovio i prigodnu molitvu 
izmolio novi radobojski 
župnik vlč. Tomislav No- 
vosel. 


Nakon — svečanosti 
podizanja klopoca dru- 
ženje vinogradara i vina- 
ra nastavljeno je uz glaz- 
bu, zakusku i piće. (Vir) 


du 

DJEČJI MALONOGOMETNI TURNIR 


Povodom obilježavanja Dana pobjede i domovinske zahvalno- 
sti u nedjelju 4. kolovoza ŠKUG Josip Poljak organizirala je malono- 
gometni turnir za djecu rođenu 2000. godine i mlađu. Prijavilo se 
ukupno 6 ekipa i to: NK Radoboj, NK Mihovljan, NK Toplice, NK Ton- 
dach, NK Zagorec Krapina i ekipa Javor iz Krapine. 

Ekipe su bile podijeljene u 2 skupine po 3 ekipe, a igralo se po 
sistemu svaki sa svakim po 10 minuta. U polufinale su ušle ekipe Za- 
gorec, Javor, Tondach te Toplice. U prvoj polufinalnoj utakmici izme- 
đu Zagorca i Toplica pobijedila je ekipa Toplica i to rezultatom 7:0. U 
drugoj polufinalnoj utakmici između Tondacha i Javora pobjeđuje 
Tondach sa rezultatom 2:1. U utakmici za treće mjesto ekipa Javora 
pobjeđuje rezultatom 3:0 ekipu Toplica. Finale se igralo između dvi- 
ju ekipa koje su pokazale najviše kroz cijeli turnir, Zagorca i Tondac- 
ha. Poluvrijeme je završilo rezultatom 0:0, a u napetoj utakmici po- 
bjednik se nije znao do samoga kraja. Ipak na kraju se ekipa Zagorca 
pokazala spretnijom i pobijedila ekipu Tondach rezultatom 1:0. 

Najboljim igračem turnira proglašen je Silvio Goričan iz ekipe 
Zagorca, najbolji strijelac bio je Luka Cerovečki iz ekipe Javor sa 3 
postignuta gola, dok je najboljim golmanom proglašen Niko Vido- 
vić iz ekipe Zagorca. Ekipama i pojedincima nagrade je podijelila 
naša saborska zastupnica Dunja Špoljar. 

Mora se spomenuti kako su dječaci pokazali izuzetnu zrelost u 
nogometu za svoje godine te su mnoštvu gledatelja, koji su došli 
podržati ovaj događaj, priuštili oku ugodan nogomet. Svojom fer i 
korektnom borbom te vrhunskim malonogometnim potezima po- 
kazali su kako budućnost malog nogometa u Krapinsko-zagorskoj 


Ovo je samo jedan u nizu događaja kojim udruga u suradnji s 
Općinom potiču mlade na sport 


POBJEDNIK MALONOGOMETNNOG TURNIRA LIGA ASO PONOS 


ŠPORTSKO KULTURNA UDRUGA GRAĐANA JOSIP POLJAK JAZVINE 1 OVOG LJETA 
USPJEŠNO JE ORGANIZIRALA MALONOGOMETNU LIGU 


Za ovogodišnju malonogometnu ligu prijavilo se 8 ekipa. Igralo se dvokružno, 
svaki sa svakim, a u završnicu koja se održala 07.srpnja, plasirale su se četiri najuspješ- 
nije ekipe : Aso Ponos, Mihovljan, Emos promet i Auto Čavelj. 


Prva polufinalna utakmica igrala se između ekipa Aso Ponosa i Auto Čavelja. Uta- 
kmica je završila rezultatom 4:2. U drugoj polufinalnoj utakmici, mnogo neizvjesnijoj, 
susreli su se Mihovljan i Emos promet. U regularnom dijelu utakmica je završila 1:1 te 
se pristupilo pucanju penala. U izvedbi penala boljom se pokazala ekipa Mihovljana i 
rezultatom 4:2 ušla u finale. 


U utakmici za treće mjesto ekipa Auto Čavelja pobijedila je ekipu Emos prometa 
rezultatom 3:2. 


U finalu su se susrele ekipe Aso Ponosa i Mihovljana. Činilo se kako će Aso Po- 
nos sa lakoćom svladati Mihovljan pošto je vrlo rano poveo rezultatom 2:0. Međutim 
Mihovljan uspijeva uhvatiti korak sa ekipom Aso Ponosa i do kraja utakmice postiže 
2 pogotka te izjednačuje rezultat. Kako je utakmica u regularnom dijelu završila rezul- 
tatom 2:2 pristupilo se pucanju udaraca sa 6 metara, a uspješnijom se pokazala ekipa 
Aso Ponosa i rezultatom 4:3 postala pobjednik ovogodišnje malonogometne lige u 
Jazvinama. 


Najbolji strijelac lige je Dragutin Dlesk iz ekipe Aso Ponosa, a najboljim golmanom 
proglašen je Danijel Končevski iz ekipe Mihovljan. Vrijedne nagrade i pehare igračima 
je uručio načelnik, Anđelko Topolovec i predsjednik udruge Janko Cvetko. (M_T.) 


Pobjednici malonogometne lige , ekipa Aso 


U krapinskoj srednjoškolskoj sport- 
skoj dvorani u nedjelju 8. rujna 2013. 
održano je županijsko natjecanje u 
kickboxingu. Organizator Zagorski kin- 
ckoxing saveza okupio je više od pede- 
setak natjecatelja iz pet klubova koji su 
se po kategorijama natjecali za naslov 
prvaka Krapinsko zagorske županije. 
Među natjecateljima je bio i šestogo- 
dišnji Noa Rihtar, član Kinboxing kluba 
Krapina, koji je kao najmlađi natjecatelj 
osvojio prvo mjesto u kategoriji djece do 
22 kilograma težine. Noa tako nastavlja 
uspješnu radobojsku tradiciju na natje- 
canjima iz borilačkih sportova. 


Najmlađi sudionik na natjecanju NoaRihi 


NK Radoboj u četvrtfinalu su: Zagorec 
Krapina, Oroslavje, Jedinstvo, Pregra- 
da, Klanjec, Rudar Mihovljan i Zago- 


USPJEŠNO I U KUPU 


Nogometaši  Radoboja među 
osam ekipa koje će se boriti za pobjed- 
nika Kupa za područje NS KZŽ. 


U prvom kolu Radoboj je pobije- 
dio Lobor 3:0, dok su u drugom naši 
nogometaši bili bolji od Zabočke Mla- 
dostii pobijedili 2:1. Mogući protivnici 


rec Veliko Trgovišće. Kako je Radoboj 
pobijedio u gostima u slijedećem kolu 
trebao bi biti domaćin, no ukoliko 
izvuče za protivnika Jedinstvo ili Za- 
gorec V. Trgovišće mogao bi i u goste, 
jersuioni u drugom kolu odnijeli po- 
bjede u gostima. 


7. Memorijalni turnir ,Josip Poljak“ 


POBJEDNIK DVD JAZVINE 


Na ovogodišnji 7. Memorijalni turnir ,Josip Poljak“ koji se održao 21. i 
22.06.2013. prijavilo se 10 ekipa koje su izmjerile svoje snage na jednom od 
najjačih i najbolje organiziranih turnira malog nogometa u KZŽ. Privukla ih je 
dobra organizacija, ali i vrlo vrijedne nagrade koje je uz sponzorstvo osigurao 
organizator ,Športsko kulturna udruga građana Josip Poljak Jazvine. Fond na- 
grada bio je najveći ove godine u cijeloj županiji, čak 10.000 kn. 

U polufinale turnira plasirale su se ekipe: Aso Ponos, Emos Promet, Mi- 
hovljan i DVD Jazvine. Već u prvome polufinalu dolazi do malog iznenađenja 
gdje veliki favorit za osvajanje turnira, Aso Ponos, gubi rezultatom 3:1 od ekipe 
Emos Prometa. U redovima Emos Prometa najzaslužniji za pobjedu je svakako 
golman Dejan Poljak koji je svojim izvanrednim obranama uspio održati vod- 
stvo Emosa koje su postigli golovima Cerovečkog i Radovečkog i na taj način 
odveo Emos u finale. U drugoj polufinalnoj utakmici susrele su se ekipe DVD 
Jazvine i Mihovljana gdje je ekipa DVD Jazvine lakoćom svladala Mihovljan re- 
zultatom 3:0. 


U utakmici za treće mjesto snage su odmjerili Aso Ponos i Mihovljan. Uta- 
kmica je bila vrlo izjednačena te se do samoga kraja nije znao pobjednik. Kada 
se mislilo da će se pristupiti pucanju udaraca sa 6 metara, u zadnjih nekoliko 
sekundi Vincelj, igrač Aso Ponosa zabija za konačnih 3:2. 


Finalna utakmica nije bila toliko neizvjesna koliko atraktivna, puna malo- 
nogometnih poteza zbog kojih je gledateljima drago da su prisustvovali ovom 
nogometnom događaju. Igrači DVD Jazvine tu večer su bili neizmjerno inspiri- 
rani i nezaustavljivi u svom pohodu na titulu pobjednika 7. Memorijalnog tur- 
nira, Josip Poljak“. Ekipu Emos Prometa pobijedili su rezultatom 5:1. 


Najbolji strijelac turnira je Denis Gamilec iz ekipe DVD Jazvine sa 5 posti- 
gnutih pogodaka od kojih 2 u finalu, a najboljim golmanom proglašen je Hrvoje 
Ranogajec koji također dolazi iz redova DVD Jazvine. 

Članovi ŠKUG-a ,Josip Poljak“ i ove godine su se potrudili da cijeli događaj 
bude na nivou prošlih godina. Naravno nije izostala ni velika ponudu jela i pića 
te vatromet koji iz godine u godinu uveseljava velik broj posjetitelja.(M.T.) 

U RADOBOJU JE 29. SRPNJA 2013. ODRŽANA IZBORNA SKUPŠTINA NOGOMETNOG KLUBA RADOBOJ 


PREDSJEDNIK TOPOLOVEC, ZAMJENIK VIDOVIĆ 


UZ IZMJENU STATUTA NA IZBORNOJ SKUPŠTINI NK RADOBOJ IZABRANI | NOVI ČLANO- 
VI UPRAVNIH | NADZORNIHTIJELA, A IZMJENJEN JE I STATUT KLUBA 

Nakon isteka četverogodišnjeg mandata članova Izvršnog i Nadzornog odbora 
te ostalih statutarnih tijela NK Radoboj održana je izborna skupština. Skupština je 
održana u potpunosti u skladu sa odredbama Zakona o udrugama građana i Zakona 
o sportu. Tako su pravo odlučivanja na skupštini imali samo oni članovi koji su regi- 
strirani i koji su platili članarinu.Uz raspravu o dosadašnjem radu Kluba i narednim 
zadacima, donijeta je odluka o izmjeni Statuta NK Radoboj i izabrani su članovi sta- 
tutom određenih organa. 

Za predsjednika je tako izabran Anđelko Toplovec, a za njegovog zamjenika 
Zdenko Vidović. U raspravi je posebno naglašeno da Klub treba više voditi računa o 
mladima iz Općine Radoboj, i da ih što više treba ukljućiti u aktivnosti Kluba, koji i 
sada okuplja više od stotinu registriranih igrača koji se natjeću u šest dobnih kate- 
gorija, od limaća do veterana. 


Pioniri NK RADOBOJ,osvojili su u sezoni 2012.- 2013. prvo mjesto 
ull. ŽNLčestitao im je i prigodne poklone uručio predsjednik Zupa- 
nijskog nogometnog saveza Stjepan Merkaš. 


ODLUKE SKUPŠTINE VEĆ SE REALIZIRAJU 


Nogometni klub Radoboj je sa svojim vodstvom intenzivno krenuo u pripreme 
za novu sezonu u 1. županijskoj ligi. Već su prošle sezone izgrađene i uređene tribine 
uz igralište, a proteklih mjeseci trajalo je uređenje oko zgrade nogometnog kluba 
gdje je napravljen iskop oko zgrade te su izolirani temelji i napravljeni nasipi. 
Taj zahvat će sada omogućiti daljnje uređivanje prostorija kluba, prvenstveno 
svlačionica koje zahtijevaju renoviranje. Osim građevinskih zahvata, zahvaljujući 
dobivenim financijskim sredstvima po natječaju Razvoj energetskog sustava 
Ministarstva gospodarstva do početka sezone će se postaviti novi sustav grijanja 
zgrade i potrošnje tople vode. Nova peć na pelete povećati će energetsku efikasnost, 
a novi spremnik tople vode će osigurati dovoljno tople vode za tuširanje što će biti 
novina uzagorskim nogometnim klubovima. Za taj zahvata je zatvoren dio prizemlja 
zgrade u koji će se sustav instalirati, a pošto će se stari sustav maknuti iz svlačionice 
igrači će dobiti više mjesta za vlastite potrebe. Do kraja godine se planira i ugradnja 
solarnih kolektora kao nadopuna sustavu za zagrijavanje tople vode što će još više 
smanjiti troškove energije. Ova ulaganja će omogućiti preusmjeravanje sredstava 
na najvažniji zadatak, a to je podizanje kvalitete rada mlađih kategorija kluba. 
Svake godine u klubu trenira više od stotinu djece sa područja općine ali i šire, a klub 
je početkom prošle sezone uveo jedinstvenu praksu — nagrađivanje najboljih igrača 
mlađih uzrasta. Najbolji igrači prošle sezone su bili Lovro Tepuš u kategoriji limača, 
Antonio Smrečki u kategoriji mlađih pionira i Ivan Grobotek u kategoriji starijih 
pionira te su oni nagrađeni biciklima. Također su nagrade dobili i najredovitiji igrači 
na treninzima u prošloj sezoni, a to su bili Blaž Potočki u kategoriji limača, Nikola 
Horvat u kategoriji mlađih pionira i Milan Varjačić u kategoriji starijih pionira. 
Dodjeli je prisustvovao i predsjednik NSKZŽ Stjepan Merkaš JI je pohvalio ker 

Najbolji igrači: limaća te mlađih pionira i pionira te oni koji su re- 
dovito bili na treninzima dobili su nagrade. Najbolji igrači bicikle, a 
najaktivniji na treninzima komplete školskih knjiga. Nagrade im je 
predao predsjednik NK Radoboj, Anđelko Topolovec. 


a ovuje priliku iskoristio i da igračima kategorije stariji pioniri uruči pehar za prvake 
druge ŽNL. Praksa nagrađivanje će se nastaviti i u slijedećoj sezoni, pa se ovim putem 
pozivaju sva zainteresirana djeca da se priključe radu u nogometnom klubu. Promjene 
su se dogodile i u kategoriji seniora, pa je tako došao i novi trener Ivica Antolić. 

Među novopridošlim igračima su Ivan Ivanović, Josip Šoštarić i Filip Sinković 
koji su stigli iz krapinskog Zagorca, Nikola Antolić koji je došao iz NK Gaj Mače te 
Marko Krkalo koji je došao iz Omladinca iz Dubrovčana, Ernest Malarić koji je došao 
iz Pregrade, a u klub su se vratili i Zoran Gotlin i Vinko Rukav, bivši članovi kluba koji 
su prošli sve klupske kategorije. Za buduće razdoblje je odabrana strategija okretanja 
prema mladim snagama iz vlastitog pogona koji bi svojim poletom, zanosom i 
ljubavlju prema klubu trebali donijeti uspjeh. (M.M. V.R.) 


NK RADOBOJ NAGRADIO MLADE NOGOMETAŠE 


U četvrtak, 29. kolovoza 2013. u prostorijama Općine Radoboj 
nagrađeno je dvoje nogometaša, članova mlađih kategorija NK Ra- 
doboj. Zamjenik Općinskog načelnika Stjepan Sirovec je najredovi- 
tijim polaznicima treninga dodijelio komplete udžbenika za novu 
školsku godinu. U kategoriji limača udžbenike je dobio Blaž Potočki, 
a u kategoriji mlađih pionira Nikola Horvat. Ova je dodjela nastavak 
akcije u kojoj su nedavno najboljim igračima mlađih kategorija klu- 
ba darovani bicikli a najredovitijem polazniku treninga u kategoriji 
starijih pionira Milanu Varjačiću poklon bon. Mladi nogometaši i nji- 
hovi roditelji su se zahvalili na nagradama za koje su kazali kako su 
im značajno olakšale početak nove školske godine, ta da će istim 
tempom nastaviti trenirati i ove godine. 


Predsjednik NK Radoboj Anđelko Topolovec je iskoristio priliku 
te je pozvao svu djecu i mlade sa područja Radoboja ali i šire da se 
priključe treninzima i radu kluba te je i za ovu sezonu najavio nasta- 
vak nagrađivanja igrača. Kako je istaknuo, to je prije svega potrebno 
kako bi se mladima dala dodatna zanimacija te ih se odvratilo sa 
puta poroka kojem su sve izloženiji kroz učinke globalizacije. (mm) 


Najaktivniji mladi nogometaši NK Radoboj 
primili su nagradu u vidu knjiga za školu. 


DOBAR START NK RADOBOJ 


Nogometaši Radoboja u protiv Mladosti iz Zaboka na do- 


prva tri kola natjecateljske se- 
zone 2013./2014. u I. ŽNL ostva- 
rili su dvije pobjede i zabilježili 
jedan poraz. U prvom su kolu 
gostovali u Poznanovcu i pobi- 
jedili Inkop 1:0. u drugom kolu 
ostvarena je pobjeda od 2:0 


maćem terenu, a u trećem slije- 
dio poraz od Straže 1:3. Seniori 
Radoboja tako sa šest osvojenih 
bodova nakon tri odigrana kola 
dijele drugo mjesto na prven- 
stvenoj tablici. Vodi Klanjec koji 
je pobijedio u sva tri susreta. 


ODRŽANA OSMA PO REDU LIKOVNA KOLONIJA U RADOBOJU 


DVADESETAK NOVIH SLIKA 


U subotu 7. rujna 
2013. u Radoboju je odr- 
žana tradicionalna, 8. 
po redu likovna kolonija 
Radoboj 2013. Likovno 
društvo Ernest Tomašević 
Krapina okupilo je 24 su- 
dionika koje su za slikanje 
odabrali pretežno mo- 
tive_radobojskog kraja. 
Radili su tehnikama: ulje 
na platnu, akvareli, tuš i 
pastele. Sudionici su se 
rasporedili po različitim 
lokacijama koje su zahva- 
ljujući lijepom vremenu, 
dale dodatni inspiraciju 
umjetnicima. Slike koje 
su naslikali umjetnici iz 
Hrvatskog zagorja, Međi- 
murja te okolice Zagreba 
i Varaždina biti će pred- 
stavljene na izložbi koja 
će se upriličiti povodom 


Dana općine u listopadu. 
Sudionici su na kraju kao 
i svake godine pohvali- 
li organizaciju kojoj su 
ponajviše doprinijeli dje- 
latnici Upravnog odjela 
Općine. 

Općinski načelnik 
Anđelko Topolovec i Zlat- 
ko Kuhar, predsjednik 
Likovnog društva Ernest 
Tomašević na početku 
susreta u Radoboju za- 
hvalili su se slikarima 
što su se i ove godine 
odazvali u tako velikom 
broju. Nakon završetka 
posla i kratkog druženja, 
prisutnima su se zahvalili 
i predsjednik Općinskog 
vijeća Alojz Sajko, te za- 
mjenik načelnika Stjepan 
Sirovec koji im je uručio 
prigodne zahvalnice. 


Tradicionalni zajednički snimak svih sudionika i domaćina Likovne kolonije u Rado- 


boju. 


Predstavljena edukativna slikovnica 


.w we 


»Puti i stezice naše Strahinjščice“ 


Javna ustanova za upravljanje zaštićenim prirodnim vrijednosti- 
ma na području Krapinsko-zagorske županije predstavila je eduka- 
tivnu slikovnicu ,Puti i stezice naše Strahinjščice“ pred prepunom 
dvoranom Pučkog otvorenog učilišta u Krapini. Slikovnica je rezul- 
tat istoimenog projekta kojeg je Javna 
ustanova provela u suradnji s Osnovnom 
školom Augusta Cesarca iz Krapine tije- 
kom proljeća 2013. godine. U projektu je 
sudjelovalo ukupno 120 učenika prvih i 
četvrtih razreda sa svojim učiteljima i uči- 
teljicama. 

Cilj projekta bio je upoznavanje uče- 
nika s prirodnim vrijednostima Strahinj- 
ščice kroz radionice i terensku nastavu 
na temelju kojih su učenici stekli znanja 
potrebna za izradu literarnih i likovnih 
radova o ugroženim i zaštićenim biljnim i 
životinjskim vrstama te staništima. 

Svrha projekta bila je edukacija uče- 
nika o važnosti očuvanja biološke i krajo- 
brazne raznolikosti Strahinjščice te o eko- 
loškoj mreži Natura 2000 s naglaskom na 
potrebu očuvanja prirodnih vrijednosti i 
ljepota zavičaja te domovine u cjelini. 


Aktivnosti projekta sastojale su se od stručnih radionica sa sva- 
kim razredom, zajedničke terenske nastave na planinarsko-poučnoj 
stazi ,Putevima orhideja“ na Strahinjščici uz stručno vodstvo Javne 
ustanove. Sve zajedno rezultiralo je boljom educiranošću i većom 
razinom svijesti učenika za zaštitu prirode i važnost očuvanja bio- 
loške raznolikosti. 


Slikovnica uz učeničke likovne i literarne radove sadrži i eduka- 
tivni tekst o staništima, biljnom i životinjskom svijetu na Strahinjšči- 
ci. Sastoji se od 12 poglavlja u kojima su obrađene šume, zajednice 
pukotina stijena, livade, orhideje, bogatstvo leptira i ostalih kukaca, 
vodozemci, gmazovi, ptice te sisavci. Slikovnica je namijenjena djeci 
školskog uzrasta, ali i svima ostalima zaljubljenicima u prirodu. Ova 
edukativna slikovnica pomoći će djeci u razumijevanju važnosti i 
vrijednosti prirode, obveze njenog očuvanja, kao i poštovanja pre- 
ma gori podno koje živimo. 

Ovom se slikovnicom još jednom htjela naglasiti važnosti i zna- 
čaj Strahinjščice koja predstavlja jedinstvenu prirodnu cjelinu na 
državnoj i europskoj razini, vrlo vrijednu za očuvanje ukupne krajo- 
brazne i biološke raznolikosti. 


Znajući da željeni rezultat neće izostati, Javna ustanova zahva- 
ljuje na trudu i zalaganju svima učenicima, učiteljima i svim osta- 
lima koji su kao promicatelji vrijednosti Strahinjščice sudjelovali u 
ovom projektu. 


